Hont, Nyitra, Trencsén és Bars vármegyékre kiterjedt család. A 16. századtól tűnik fel. András fia Péter 1594-ben Baragyáni Tamással egyezkedett. Péter és fiai 1628-ban II. Ferdinándtól királyi megerősítő levelet szerzett Nagysáró és Besse, valamint több Trencsén vármegyei helységben levő birtokrészekre (Turna, Szadlicsna és Nemesrédek). Péter 1684-ben a barsi nemesi felkelő sereg tagja és Érsekújvárnál megsebesült. Ignác 1757. június 18-án Kolínnál halálosan megsebesült. II. Ignác 1757-ben Deménden birtokos, a hontvármegyei ág alapítója. Mátyás a 18. század végén a verebélyi posta-regalét szerzi meg.